Winnipeg Jets

Winnipeg Jets je kanadský profesionálny hokejový klub sídliaci vo Winnipegu, hlavnom a najväčšom meste provincie Manitoba. Jets súťažia v NHL a sú súčasťou Centrálnej divízie v Západnej konferencii. Svoje domáce zápasy hrajú v Canada Life Centre.

Klub bol pomenovaný po pôvodných Winnipeg Jets, ktorí v meste pôsobili od roku 1972 až do roku 1996, keď sa presunuli do Phoenixu a dostali názov Arizona Coyotes. Napriek tomu, že tieto dva kluby nie sú historicky spojené, dnes Jets nosia párkrát za sezónu dresy pôvodného klubu ako pamiatku.

Jets dosiahli najväčší úspech v sezóne 2024/25, keď sa im podarilo získať najviac bodov v základnej časti z celej ligy. Nazbierali až 116 bodov a teda vyhrali President's Trophy ako aj divízny titul. V play-off sa im proti St. Louis Blues podaril hokejový "zázrak", keď v tretej tretine v poslednom rozhodujúcom zápase pri stave 1 – 3 pre Blues, Jets skórovali 2 minúty a následne 3 sekundy pred koncom zápasu, čo vytvorilo nový rekord v play-off NHL. Celá séria bola teda rozhodnutá v predĺžení, v ktorom kapitán Jets Adam Lowry skóroval a poslal tím do druhého kola. V ňom vyzvali Dallas Stars, na ktorých už nestačili a prehrali 2 – 4 na zápasy.

História
Atlanta Thrashers

Thrashers vstúpili do NHL v roku 1999 a za ten čas nezaznamenali žiaden výrazný úspech. Do play-off sa im podarilo postúpiť len raz, v sezóne 2006/07, no vypadli hneď v prvom kole, keď ich New York Rangers porazil 4 – 0 na zápasy. Za ten čas tu pôsobili slovenskí hokejisti ako Ľubomír Bartečko, Ronald Petrovický, Ivan Majeský, Peter Bondra, Boris Valábik a Marián Hossa, ktorý sa stal celkovo tretí najproduktívnejší hráč klubu (248 bodov v 222 zápasoch). Po dlhotrvajúcich finančných problémoch sa v roku 2011 klub presťahoval z Atlanty do Winnipegu.

Winnipeg Jets
Po presťahovaní bolo potrebné urobiť pred sezónou zmeny vo vedení klubu, novým generálnym manažérom sa stal Kevin Cheveldayoff a hlavným trénerom sa stal Claude Noel, ktorý predtým pôsobil v Columbus Blue Jackets. Hráčska súpiska zostala prakticky nezmenená, jedinými výraznejšími zmenami boli odchody Andrewa Stewarta do Carolina Hurricanes, Erica Boultona do New Jersey Devils a príchod Erica Fehra z Washingtonu Capitals. Kapitánom zostal Andrew Ladd.

Kapitáni tímu
Andrew Ladd, 2011 – súčasnosť

 História bránkoviska 
+SezónaPrvý brankárDruhý brankárTretí brankárŠtvrtý brankárPiaty brankár2011/2012Ondřej PavelecChris MasonPeter Mannino  - -2012/2013Ondřej PavelecAl MontoyaPeter Mannino  - -2013/2014Ondřej PavelecAl MontoyaMichael Hutchinson - -2014/2015Ondřej PavelecMichael Hutchinson - - -2015/2016Ondřej PavelecMichael HutchinsonConnor Hellebyuck - -2016/2017Connor HellebuyckMichael HutchinsonOndřej PavelecEric Comrie -2017/2018Connor HellebuyckChris MasonMichael HutchinsonEric ComrieZane Kalemba2018/2019Connor HellebuyckLaurent Brossoit  Eric Comrie - -2019/2020Connor HellebuyckLaurent Brossoit   - - -

 Referencie 

 Iné projekty 

 Externé odkazy 
 Oficiálna stránka klubu 


Kategória:Hokejové kluby NHL